Trei moduri în care Crăciunul distruge planeta: brazii, jucăriile și risipa
„Sunteți curioși să aflați cum afectează mediul această sărbătoare a consumerismului? Avem detaliile festive. Nenorocire!” - așa începe un articol din Politico dedicat efectelor nocive ale consumerismului crescut din timpul sărbătorilor de iarnă asupra mediului înconjurător. Cele mai importante trei probleme sunt reprezentate de dioxidul de carbon emis de brazii de Crăciun aruncați la gunoi, jucăriile care conțin substanțe periculoase și risipa privind ambalajele pentru cadouri.